Ego Galterius, Dei gratia Lingonensis episcopus, presentibus et futuris notum fieri volo quod Wido de Germania quando factus est conversus Alberipe, dedit eidem domui in elemosinam, laudantibus filiis suis Rainaldo atque Walteranno, pratum quod fratres predicte domus debebant eis, Widoni et filiis ejusdem, juxta valenciam prati Wanneriorum, quod est subtus Amoreas. Dederunt quoque suprascripti milites predicte domui, quidquid juris habebant in prato quod Lambertus de Germania sub censu se tenere dicebat a fratribus Alberipe et est de finagio Amoreias. Horum testes sunt: Huo de Apre, et Vilencus, nepos ejus.